user
کیا نفسیاتی امراض قابل علاج ہیں؟


assistant
ہمارے معاشرے میں ذہنی امراض  سے متعلق عجیب و غریب عقائد پائے جاتے ہیں ان غلط عقائد کی بنیاد وجہ لاعلمی ہے اور جہالت ہے جس کے گپ اندھیرے میں یہ توہمات اور غلط روایات جنم لیتی ہیں ان غلط اور فرسودہ روایات اور عقائد کا شکار نفسیاتی مریض  بنتے ہیں جومحض لاعلمی اور تہم پرستی کی وجہ سے جدید طبی علاج سے محروم رہ جاتے ہیں اور دکھ بھری کرب کی زندگی گزارنے پر مجبور ہوتے ہیں چند بڑے بڑے شہروں سے ہٹ کر جہاں اب جدید نفسیاتی و طبی علاج کی سہولیات موجود ہیں اور تعلیم کے اعلی ادارے اور نفسیاتی طبی علاج کے ماہرین موجود ہیں ملک کے دور افتادہ علاقوں میں توہمات غلط عقائد اور جہالت کی وجہ سے صورتحال بہت ابتر ہے عموما نفسیاتی امراض کو سرے سے بیماری سے ہی تسلیم نہیں کیا جاتا یا پھر ان مریضوں کو غلط اور بہیمانہ علاج سے دائمی تکلیف اور کرب میں مبتلا کر دیا جاتا ہے۔

ہمارے معاشرے میں عام طور پر یوں ہوتا ہے کہ اگر کوئی نفسیاتی مریض اپنے مرض کے ابتدائی دنوں میں گھبراہٹ بے چینی بے خوابی پریشانی بھوک میں کمی یا کام میں دل نہ لگنے کی شکایت کرے تو اس سے فقط یہ کہہ دیا جاتا ہے کہ تمہیں کوئی بیماری نہیں ہے۔ بس تم زیادہ فکر مت کیا کرو اس طرح نفسیاتی بیماری کی جسمانی علامات مثلا کمزوری دل پر بوجھ ہونا سینا یا دل میں گھٹن سر درد یا سانس کی تکلیف کی صورت میں ظاہر ہونے لگتی ہے تو اسے محض لو بلڈ پریشر یا گیس کا مرض کر ٹال دیا جاتا ہے کہ کسی لڑکی کو اگر اعصابی دباؤ اور افسردگی کی وجہ سے دورے پڑنے لگ جائیں تو علاج کی بجائے اسے شادی کا مشورہ دیا جاتا ہے جبکہ شدید ذہنی امراض کی صورت میں اس کو اسیب یا سایہ یا جن بھوت قرار دے کر علاج ٹونے ٹوٹکے  اور تعویذ گنڈوں میں ڈھونڈا جاتا ہے اور ایسے مریض کو شدید جسمانی شدت کا نشانہ بنایا جاتا ہے اس طرح ایک رویہ یہ ہے کہ اگر کسی کو ڈپریشن یا مایوسی کا عارضہ ہو جائے تو اس کی وجہ کو اعمال بتائے جاتے ہیں جبکہ اگر کسی کے ہاں ذہنی معذور بچے پیدا ہو جائیں یا ان کی اولاد شدید نفسیاتی مرض کا شکار ہو جائے تو اس کی وجہ والدین کے اعمال اور گناہوں کو سزا قرار دی جاتی ہے جبکہ یہ سادہ سی بات ہے کہ جب کسی انسان کے دیگر عضا مثلا دل گردے جگر یا پھیپھڑے مختلف بیماریوں کا شکار ہو سکتے ہیں تو اسی طرح دماغ اور ذہن بھی بیمار ہو سکتے ہیں یہ اس طرح کی بیماریاں ہیں جس طرح دیگر بیماریاں ان کو لاحق ہو سکتی ہیں.

 بدقسمتی سے ہماری بیماریوں کو دو حصوں میں تقسیم کر دیا جاتا ہے۔ جہاں کسی جسمانی تکلیف کی صورت میں اس کی تشخیص اور علاج کے لیے خوب تگ و دو کی جاتی ہے اور اس طرح مرض کے ماہرین سے علاج کرایا جاتا ہے اسی طرح نفسیاتی امراض کو تسلیم نہ کرنے یا اس کے متعلق غلط توہمات کا شکار ہو کر اس کا ماہر ڈاکٹر سے علاج نہیں کرایا جاتا اور مریض غلط علاج ٹونے ٹوٹکوں کی وجہ سے دکھ بھری زندگی گزارتا ہے

ہمارے معاشرے میں نفسیاتی امراض بڑی تیزی سے بڑھ رہے ہیں ان بیماریوں کی بہت سی وجوہات ہیں عام نفسیاتی امراض ڈپریشن، اداسی، گھبراہٹ، خوف وسواسے وغیرہ زیادہ تر ماحول کے اثرات اور انسانی رویوں میں تبدیلی کی وجہ سے پیدا ہوتے ہیں موجودہ دور میں معاشرتی ناہمواری، معاشی پریشانیاں مسائل کی زیادتی، آرزؤں کا ہجوم، وسائل کی کمی مشترکہ خاندانی نظام کا ٹوٹنا، اخلاقی و مذہبی اقتدار سے بیگانگی، والدین کے باہمی جھگڑے اور ماحول کی تلخیاں، صیح تربیت اور رہنمائی کا نہ ملنا چند اہم وجوہات ہیں اس طرح موجودہ دور میں سوشل میڈیا کے کسرت سے استعمال ہر وقت بریکنگ نیوز اور پریشان کُن خبروں کی وجہ سے ذہنی اعصابی  دباؤ میں اضافہ ہو گیا ہے۔ ان سماجی اور ماحول کی وجوہات کے علاوہ موروثیت، شخصیت کی کمزوری اور انسان کے دماغ میں مختلف کیمیائی مادوں کی کمی بیشی سے بھی یہ مرض لاحق ہوتا ہے اس وقت تقریبا 28 فیصد تک لوگ ہلکی یا شدید ڈپریشن کا شکار ہیں اور زندگی کی خوشیوں سے محروم ہے جبکہ ہر سال لاکھوں افراد ان نفسیاتی امراض کی وجہ سے خودکشی کرتے ہیں۔

 انسان کی صحت عطیہ خداوندی ہے اس کا ہونا خوش نصیبی اور بہت بڑی دولت ہے عالمی ادارہ صحت کے مطابق محض بیماریوں کا نہ ہونا صحت نہیں ہے بلکہ صحت مند وہ ہے جس کی جسمانی صحت برقرار ہو اور اسے ذہنی سکون اور اطمینان حاصل ہو اور وہ معاشرے میں بھرپور کردار ادا کر سکتا ہے۔

 وہ لوگ جن کے گھر سب کو ایک پاگل پن کا شکار نوجوان وہم اور خوف اور ڈپریشن کے مریض، ذہنی معذور بچہ، منشیات کا عادی مرد، یاداشت کے خاتمے کا بزرگ موجود ہے وہ اس کرب کو سمجھ سکتے ہیں جس سے خود مریض اور سارے گھر والوں کو گزرنا پڑتا ہے۔

 نفسیاتی امراض قابل علاج ہیں ان کا بروقت ماہر ڈاکٹر صاحبان سے علاج کرنے سے ان کا چھٹکارا حاصل کیا جا سکتا ہے۔